*****

ΚΑΝΟΝΙΣΜΟΣ (ΕΟΚ) αριθ. 2290/83 ΤΗΣ ΕΠΙΤΡΟΠΗΣ

της 29ης Ιουλίου 1983

περί καθορισμού των διατάξεων εφαρμογής των άρθρων 50 έως 59 του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος ατελειών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών (1), και ιδίως, το άρθρο 143,

Εκτιμώντας:

ότι ο κανονισμός (ΕΟΚ) αριθ. 918/83 αντικατέστησε, με τα άρθρα 50 έως 59, τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (2)· ότι, κατά συνέπεια, παρέστη η ανάγκη να αντικατασταθεί ο κανονισμός (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), με νέο κανονισμό περί καθορισμού των διατάξεων εφαρμογής των άρθρων 50 έως 59 του κανονισμού (ΕΟΚ) αριθ. 918/83 ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακών Ατελειών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τις διατάξεις εφαρμογής των άρθρων 50 έως 59 του κανονισμού (ΕΟΚ) αριθ. 918/83, ο οποίος καλείται στο εξής «βασικός κανονισμός».

ΤΙΤΛΟΣ Ι

ΓΕΝΙΚΕΣ ΔΙΑΤΑΞΕΙΣ

Α. Υποχρεώσεις του παραλήπτου ιδρύματος ή οργανισμού

Άρθρο 2

1. Η εισαγωγή, με το ευεργέτημα της ατέλειας από τους εισαγωγικούς δασμούς, αντικειμένων χαρακτήρα εκπαιδευτικού, επιστημονικού ή μορφωτικού, που προβλέπονται στο άρθρο 51, στο άρθρο 52 παράγραφος 1, στο άρθρο 53 και στο άρθρο 56 του βασικού κανονισμού, εφεξής καλουμένων «αντικείμενα», συνεπάγεται την υποχρέωση για τον παραλήπτη, ίδρυμα ή οργανισμό:

- να αποστέλλει κατευθείαν μέχρι τον δηλωθέντα τόπο προορισμού τα ανωτέρω αντικείμενα,

- να τα περιλάβει στην απογραφή της περιουσίας του,

- να τα χρησιμοποιεί αποκλειστικά για με εμπορικούς σκοπούς, κατά την έννοια του άρθρου 54 δεύτερη περίπτωση του βασικού κανονισμού,

- να διευκολύνει κάθε έλεγχο που οι αρμόδιες αρχές θα έκριναν χρήσιμο να διενεργηθεί, προκειμένου να βεβαιωθούν ότι συνέτρεξαν οι προϋποθέσεις για τη χορήγηση της ατέλειας και ότι εξακολουθούν να συντρέχουν.

2. Ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του οφείλει να προσκομίσει στις αρμόδιες αρχές δήλωση ότι έλαβε γνώση των διαφόρων υποχρεώσεων που απαριθμούνται στην παράγραφο 1 και ότι αναλαμβάνει την υποχρέωση της τηρήσεώς τους.

Οι αρμόδιες αρχές δύνανται να προβλέπουν ότι η αναφερόμενη στο προηγούμενο εδάφιο δήλωση προσκομίζεται είτε για κάθε εισαγωγή, είτε για πολλές εισαγωγές, είτε ακόμη για το σύνολο των εισαγωγών που πρόκειται να πραγματοποιηθούν από τον παραλήπτη, ίδρυμα ή οργανισμό.

Β. Προϋποθέσεις που πρέπει να τηρούνται σε περίπτωση χρησιδανείου, μισθώσεως ή μεταβιβάσεως

Άρθρο 3

1. Όταν εφαρμόζονται οι διατάξεις του άρθρου 57 παράγραφος 2 πρώτο εδάφιο του βασικού κανονισμού, το ίδρυμα qή ο οργανισμός, δικαιούχος του χρησιδανείου, της μισθώσεως ή της μεταβιβάσεως του αντικειμένου, υπόκειται, από της ημερομηνίας παραλαβής του, στην τήρηση των αυτών υποχρεώσεων που αναφέρονται στο άρθρο 2.

2. Όταν το ίδρυμα ή ο οργανισμός, δικαιούχος του χρησιδανείου, της μισθώσεως ή της μεταβιβάσεως του αντικειμένου, βρίσκεται σε Κράτος μέλος διάφορο εκείνου στο οποίο βρίσκεται το ίδρυμα ή ο οργανισμός που παραχωρεί το χρησιδάνειο, τη μίσθωση ή τη μεταβίβαση, η αποστολή του εν λόγω αντικειμένου με προορισμό το πρώτο Κράτος μέλος δικαιολογεί την έκδοση, από το αρμόδιο τελωνείο της αναχωρήσεως, αντιτύπου ελέγχου Τ αριθ. 5, σύμφωνα με την προβλεπόμενη στον κανονισμό (ΕΟΚ) αριθ. 223/77 διαδικασία, προκειμένου να διασφαλισθεί η χρησιμοποίηση του αντικειμένου σε σκοπούς που δικαιολογούν τη διατήρηση της ατέλειας.

Προς το σκοπό αυτό, το ανωτέρω αντίτυπο του ελέγχου πρέπει να περίεχει στο χώρο 104, κάτω από τον τίτλο «άλλα», μία από τις ακόλουθες ενδείξεις:

- «Είδη εισαγόμενα ατελώς από τους εισαγωγικούς δασμούς ( UNESCO).

Εφαρμογή του άρθρου 57 παράγραφος 2 δεύτερο εδάφιο του κανονισμού (ΕΟΚ) αριθ. 918/83.»

- «Importafgiftsfrit indfoerte varer (UNESCO).

Anvendelse af artikel 57, stk. 2 i forordning (EOEF) nr. 918/83.»

- «Abgabenfreie Ware (UNESCO).

Anwendung von Artikel 57 Absatz 2 der Verordnung (EWG) Nr. 918/83»

- «Goods admitted free of import duties (UNESCO).

Implementation of Article 57 (2) of Regulation (EEC) No 918/83.»

- «Objet en franchise des droits a l'importation (UNESCO).

Application de l'article 57 paragraphe 2 du reglement (CEE) no 918/83.»

- «Oggetto in franchigia dai dazi all'importazione (UNESCO).

Applicazione dell'articolo 57, paragrafo 2, del regolamento (CEE) n. 918/83.»

- «Voorwerp met vrijstelling van rechten bij invoer (UNESCO).

Toepassing van artikel 57, lid 2, van Verordening (EEG) nr. 918/83.»

3. Οι διατάξεις των παραγράφων 1 και 2 εφαρμόζονται, τηρουμένων των αναλογιών, στο χρησιδάνειο, τη μίσθωση ή τη μεταβίβαση ανταλλακτικών, στοιχείων ή ειδικών εξαρτημάτων που προσαρμόζονται σε όργανα ή επιστημονικές συσκευές, όπως και εργαλείων για τη συντήρηση, τον έλεγχο, την ολκομέτρηση ή την επισκευή οργάνων ή συσκευών επιστημονικών που έχουν εισαχθεί ατελώς, βάσει του άρθρου 53 του βασικού κανονισμού.

ΤΙΤΛΟΣ ΙΙ

ΕΙΔΙΚΕΣ ΔΙΑΤΑΞΕΙΣ ΠΕΡΙ ΑΤΕΛΟΥΣ ΕΙΣΑΓΩΓΗΣ ΑΝΤΙΚΕΙΜΕΝΩΝ ΧΑΡΑΚΤΗΡΑ ΕΚΠΑΙΔΕΥΤΙΚΟΥ. ΕΠΙΣΤΗΜΟΝΙΚΟΥ Ή ΜΟΡΦΩΤΙΚΟΥ ΒΑΣΕΙ ΤΟΥ ΑΡΘΡΟΥ 51 ΤΟΥ ΒΑΣΙΚΟΥ ΚΑΝΟΝΙΣΜΟΥ

Άρθρο 4

Προκειμένου να εισαχθεί ατελώς αντικείμενο, βάσει του άρθρου 51 του βασικού κανονισμού, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του οφείλει να καταθέσει αίτηση στην αρμόδια αρχή του Κράτους μέλους, όπου βρίσκεται το ίδρυμα ή ο οργανισμός.

Η αίτηση συνοδεύεται από όλα τα πληροφορικά στοιχεία που κρίνονται αναγκαία από την αρμόδια αρχή, προκειμένου να εξακριβωθεί αν συντρέχουν οι προβλεπόμενες για τη χορήγηση της ατέλειας προϋποθέσεις.

ΤΙΤΛΟΣ ΙΙΙ

ΕΙΔΙΚΕΣ ΔΙΑΤΑΞΕΙΣ ΠΕΡΙ ΑΤΕΛΟΥΣ ΕΙΣΑΓΩΓΗΣ ΟΡΓΑΝΩΝ Ή ΣΥΣΚΕΥΩΝ ΕΠΙΣΤΗΜΟΝΙΚΩΝ ΒΑΣΕΙ ΤΩΝ ΑΡΘΡΩΝ 52, 54 ΚΑΙ 55 ΤΟΥ ΒΑΣΙΚΟΥ ΚΑΝΟΝΙΣΜΟΥ

Άρθρο 5

1. Για την εφαρμογή του άρθρου 54 πρώτη παύλα του βασικού κανονισμού, ως «αντικειμενικά τεχνικά χαρακτηριστικά» οργάνου ή συσκευής επιστημονικής νοούνται εκείνα τα οποία, ως εκ της κατασκευής του εν λόγω οργάνου ή της συσκευής, ή ως εκ των εφαρμογών στις οποίες χρησιμοποιήθηκε σε σχέση με ένα όργανο ή συσκευή επιστημονική συνήθους τύπου, επέτρεψαν σ' αυτό να πραγματοποιήσει επιδόσεις υψηλού επιπέδου, οι οποίες δεν απαιτούνται για την εκτέλεση εργασιών βιομηχανικής ή εμπορικής εκμεταλλεύσεως.

Όταν, επί τη βάσει των αντικειμενικών τεχνικών χαρακτηριστικών του, δεν είναι δυνατόν να καθοριστεί, χωρίς αμφιβολία, αν όργανο ή συσκευή πρέπει να θεωρείται ως επιστημονικό όργανο ή συσκευή, διενεργείται έρευνα των σκοπών για τους οποίους χρησιμοποιούνται, γενικά στην Κοινότητα, όργανα ή συσκευές του είδους εκείνου για το οποίο ζητείται η ατελής εισαγωγή. Αν η έρευνα αυτή αποδείξει ότι το όργανο ή η συσκευή αυτή χρησιμοποιείται κυρίως για πραγματοποίηση επιστημονικών δραστηριοτήτων, θεωρείται ότι έχει επιστημονικό χαρακτήρα.

2. Για την πραγματοποίηση της προβλεπόμενης στο άρθρο 54 τρίτη περίπτωση του βασικού κανονισμού συγκρίσεως θεωρούνται ως «ουσιώδη» μόνο τα τεχνικά χαρακτηριστικά τα οποία δύνανται να ασκήσουν αποφασιστική επιρροή στο αποτέλεσμα των προς πραγματοποίηση ειδικών εργασιών.

Κατά τη σύγκριση αυτή δεν λαμβάνονται ιδίως υπόψη:

- η τεχνική επινόηση οργάνου ή συσκευής,

- το γεγονός ότι ένα όργανο ή συσκευή δύναται να πραγματοποιήσει επιδόσεις ανώτερες από εκείνες που είναι αναγκαίες για την καλή εκτέλεση των ειδικών εργασιών για τις οποίες προορίζεται,

- η εξωτερική εμφάνιση του οργάνου ή της συσκευής,

- η εμπορική του αξία,

- η συχνότητα των συντηρήσεων στις οποίες υποβάλλεται,

- οι δυνατότητες συντηρήσεως (service), τις οποίες δύναται να τύχει μετά την πώληση.

Άρθρο 6

1. Προκειμένου να εισαχθούν ατελώς όργανα ή συσκευές, βάσει των διατάξεων του άρθρου 52 παράγραφος 1 του βασικού κανονισμού, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του οφείλει να καταθέσει σχετική αίτηση στην αρμόδια αρχή του Κράτους μέλους, όπου βρίσκεται το ίδρυμα ή ο οργανισμός.

2. Η προβλεπόμενη στην παράγραφο 1 αίτηση περιέχει τις ακόλουθες πληροφορίες, σχετικά με το συγκεκριμένο όργανο ή συσκευή: α) την ακριβή εμπορική περιγραφή του οργάνου ή της συσκευής, η οποία χρησιμοποιείται από τον κατασκευαστή, την κατάταξή του στο Κοινό Δασμολόγιο, ως και τα αντικειμενικά, τεχνικά, χαρακτηριστικά του, τα οποία δύναται να δικαιολογήσουν τον επιστημονικό χαρακτήρα του οργάνου ή της συσκευής·

β) το όνομα ή την εταιρική επωνυμία και τη διεύθυνση του κατασκευαστή και, κατά περίπτωση, του προμηθευτή.

γ) τον τόπο καταγωγής του οργάνου ή της συσκευής·

δ) τον τόπο που θα χρησιμοποιηθεί το όργανο ή η συσκευή·

ε) τη χρήση για την οποία προορίζεται το όργανο ή η συσκευή·

στ) τη λεπτομερή περιγραφή του σχεδίου για την πραγματοποίηση του οποίου θα χρησιμοποιηθεί το όργανο ή η συσκευή·

ζ) την τιμή του οργάνου ή της συσκευής ή τη δασμολογητέα αξία του·

η) την ημερομηνία παραδόσεως·

θ) την ημερομηνία παραγγελίας του οργάνου ή της συσκευής, αν αυτό έχει παραγγελθεί·

ι) το όνομα ή την εταιρική επωνυμία και τη διεύθυνση της ή των κοινοτικών επιχειρήσεων, στις οποίες έγιναν διαβήματα για την προμήθεια οργάνου ή συσκευής επιστημονικής αξίας ισοδύναμης με εκείνης του οργάνου ή της συσκευής για το οποίο έχει ζητηθεί η ατέλεια, το αποτέλεσμα αυτών των διαβημάτων και λεπτομερώς τους λόγους για τους οποίους όργανο ή συσκευή, διαθέσιμα στην Κοινότητα, δεν είναι κατάλληλα για την πραγματοποίηση των υπό κρίση ειδικών επιστημονικών δραστηριοτήτων.

Στην αίτηση επισυνάπτονται έγγραφα που παρέχουν όλες τις χρήσιμες πληροφορίες για τα γνωρίσματα και τις τεχνικές ιδιότητες του οργάνου ή της συσκευής

Άρθρο 7

1. Η αρμόδια αρχή του Κράτους μέλους όπου βρίσκεται ο παραλήπτης, ίδρυμα ή οργανισμός, αποφασίζει άμεσα επί της προβλεπομένης στο άρθρο 6 αιτήσεως, σε όλες τις περιπτώσεις που τα στοιχεία πληροφοριών που διαθέτει, μετά από πιθανή συνεννόηση με τους ενδιαφερόμενους οικονομικούς κύκλους, της επιτρέπουν να εκτιμήσει αν το όργανο ή η συσκευή πρέπει να θεωρηθεί ή όχι ως επιστημονική και αν υπάρχουν ή όχι όργανα ή συσκευές με ισοδύναμη επιστημονική αξία που κατασκευάζονται επί του παρόντος στην Κοινότητα.

2. Όταν η αρμόδια αρχή του Κράτους μέλους όπου βρίσκεται ο παραλήπτης, ίδρυμα ή οργανισμός, δεν έχει τη δυνατότητα να λάβει την προβλεπόμενη στην παράγραφο 1 απόφαση, η αίτηση όπως και τα σχετικά τεχνικά έντυπα διαβιβάζονται στην Επιτροπή, προκειμένου η τελευταία να θέσει σε λειτουργία τη διαδικασία των παραγράφων 3 έως 7.

Μέχρι της περατώσεως της διαδικασίας αυτής, η αρμόδια αρχή δύναται να επιτρέψει την εισαγωγή του οργάνου ή της συσκευής, που αποτελεί αντικείμενο της αιτήσεως, με προσωρινή, απαλλαγή από τους εισαγωγικούς δασμούς, υπό τον όρο ότι ο παραλήπτης, ίδρυμα ή οργανισμός, αναλαμβάνει την υποχρέωση να καταβάλει τους δασμούς σε περίπτωση που δεν θα χορηγηθεί η ατέλεια.

Η αρμόδια αρχή δύναται να εξαρτήσει τη χορήγηση της προσωρινής αυτής απαλλαγής από παροχή ασφάλειας με τους καθοριζομένους από αυτή όρους.

3. Η Επιτροπή, μέσα σε δύο εβδομάδες από την ημερομηνία λήψεως της αιτήσεως, κοινοποιεί αντίγραφο αυτής στα Κράτη μέλη μαζί με τα σχετικά έγγραφα.

4. Αν, μετά τη λήξη προθεσμίας τριών μηνών από της ημερομηνίας αποστολής της κοινοποιήσεως αυτής, κανένα Κράτος μέλος δεν απευθύνει αντιρρήσεις προς την Επιτροπή, όσον αφορά την ατελή εισαγωγή του συγκεκριμένου οργάνου ή συσκευής, το όργανο αυτό ή η συσκευή θωρείται ότι πληροί τις προϋποθέσεις που απαιτούνται για την ατελή αυτή εισαγωγή. Η κατάσταση αυτή γνωστοποιείται από την Επιτροπή στο ενδιαφερόμενο Κράτος μέλος μέσα σε δύο εβδομάδες από τη λήξη της καθορισμένης προθεσμίας. Η γνωστοποίηση αυτή δημοσιεύεται, μέσα με σε εύλογη προθεσμία, ενδεχομένως περιληπτικά, στην Επίσημη Εφημερίδα των Ευρωπαϊκών Κοινοτήτων, σειρά C.

5. Αν, εντός της προβλεπόμενης στην παράγραφο 4 προθεσμίας των τριών μηνών, Κράτος μέλος απευθύνει προς την Επιτροπή αντιρρήσεις, όσον αφορά την ατελή εισαγωγή του υπό κρίση οργάνου ή της συσκευής, η Επιτροπή συγκαλεί, μέσα στο συντομότερο χρονικό διάστημα, ομάδα εμπειρογνωμόνων από εκπροσώπους όλων των Κρατών μελών, η οποία συνέρχεται στα πλαίσια της Επιτροπής Τελωνειακών Ατελειών για να εξετάσει την προκειμένη περίπτωση.

Οι αναφερόμενες στην προηγούμενη παράγραφο αντιρρήσεις πρέπει να είναι αιτιολογημένες. Από αυτή την αιτιολόγηση πρέπει να προκύπτουν οι λόγοι για τους οποίους το συγκεκριμένο όργανο ή συσκευή δεν δύναται να θεωρηθεί ως επιστημονικό ή να αναγράφεται ο ακριβής τύπος του ή των οργάνων ή συσκευών που κατασκευάζονται στην Κοινότητα και θεωρούνται ότι έχουν επιστημονική αξία ισοδύναμη με εκείνη για την οποία ζητείται η απαλλαγή, όπως και το όνομα ή η εταιρική επωνυμία και η διεύθυνση της ή των κοινοτικών επιχειρήσεων που είναι σε θέση να τα προμηθεύσουν. Στην τελευταία περίπτωση, πρέπει να διαβιβάζονται προς την Επιτροπή, μέσα στο συντομότερο χρονικό διάστημα, τεχνικά έγγραφα σχετικά με τα όργανα και τις συσκευές που κατασκευάζονται στη Κοινότητα.

Η Επιτροπή διαβιβάζει, από της λήψεως, το σύνολο των πληροφοριών τούτων στα Κράτη μέλη.

6. Όταν από την εξέταση που πραγματοποιήθηκε, σύμφωνα με τις διατάξεις της παραγράφου 5, προκύπτει ότι το συγκεκριμένο όργανο ή συσκευή για το οποίο ζητήθηκε η ατέλεια πρέπει να θεωρείται ως επιστημονικό και ότι όργανα ή συσκευές ισοδύναμης επιστημονικής αξίας δεν κατασκευάζονται επί του παρόντος στην Κοινότητα, η Επιτροπή εκδίδει απόφαση που ορίζει ότι το συγκεκριμένο όργανο ή συσκευή πληροί τις προϋποθέσεις που απαιτούνται προκειμένου να εισαχθεί ατελώς. Όταν από την εξέταση προκύπτει ότι το όργανο ή η συσκευή για το οποίο ζητείται η ατέλεια δεν πρέπει να θεωρείται ως επιστημονικό ή ότι οργανα ή συσκευές ισοδυνάμου επιστημονικής αξίας κατασκευάζονται στην Κοινότητα, η Επιτροπή εκδίδει απόφαση που καθορίζει ότι η συγκεκριμένη συσκευή ή το όργανο δεν πληροί τις προϋποθέσεις που απαιτούνται για τη χορήγηση της ατελείας.

Κοινοποίηση της αποφάσεως της Επιτροπής γίνεται, στο ενδιαφερόμενο Κράτος μέλος, μέσα σε δυο εβδομάδες. Η απόφαση αυτή δημοσιεύεται μέσα σε εύλογη προθεσμία, ενδεχομένως περιληπτικά, στην Επίσημη Εφημερίδα των Ευρωπαϊκών Κοινοτήτων, σειρά C.

7. Αν, μετά τη λήξη προθεσμίας έξι μηνών από της ημερομηνίας λήψεως της αιτήσεως από την Επιτροπή, η τελευταία δεν έχει εκδώσει την προβλεπόμενη στην παράγραφο 6 απόφαση, το όργανο ή η συσκευή που αποτέλεσε αντικείμενο της αιτήσεως θεωρείται ότι πληροί τις απαιτούμενες προϋποθέσεις για την ατελή εισαγωγή.

Άρθρο 8

Η προθεσμία ισχύος των εγκρίσεων ατελούς εισαγωγής είναι εξάμηνη.

Οι αρμόδιες αρχές δύνανται, εντούτοις, να καθορίσουν μεγαλύτερη προθεσμία αφού λάβουν υπόψη τις ειδικές συνθήκες κάθε περιπτώσεως.

ΤΙΤΛΟΣ ΙV

ΕΙΔΙΚΕΣ ΔΙΑΤΑΞΕΙΣ ΠΕΡΙ ΑΤΕΛΟΥΣ ΕΙΣΑΓΩΓΗΣ ΟΡΓΑΝΩΝ Ή ΣΥΣΚΕΥΩΝ ΕΠΙΣΤΗΜΟΝΙΚΩΝ ΒΑΣΕΙ ΤΟΥ ΑΡΘΡΟΥ 56 ΤΟΥ ΒΑΣΙΚΟΥ ΚΑΝΟΝΙΣΜΟΥ

Άρθρο 9

1. Προκειμένου να εισαχθούν ατελώς επιστημονικές συσκευές ή όργανα βάσει των διατάξεων του άρθρου 56 του βασικού κανονισμού, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος εκπρόσωπός του οφείλει να καταθέσει αίτηση στην αρμόδια αρχή του Κράτους μέλους, όπου βρίσκεται το ίδρυμα ή ο οργανισμός.

2. Η προβλεπόμενη στην παράγραφο 1 αίτηση περιέχει τα αυτά στοιχεία που προβλέπονται στο άρθρο 6 παράγραφος 2 στοιχεία α) έως και ε) και συνοδεύεται από έγγραφα που παρέχουν όλες τις χρήσιμες πληροφορίες για τα χαρακτηριστικά και τις τεχνικές ιδιότητες του οργάνου ή της συσκευής.

Επιπλέον, η αίτηση πρέπει να περιέχει:

α) το όνομα ή την εταιρική επωνυμία και τη διεύθυνση του δωρητή·

β) βεβαίωση του αιτούντος ότι τα όργανα ή οι συσκευές για τα οποία ζητείται η ατέλεια προσφέρονται πράγματι στο συγκεκριμένο ίδρυμα ή οργανισμό, χωρίς εμπορικό αντάλλαγμα οποιασδήποτε φύσεως, ιδίως χαρακτήρα διαφημιστικού.

Άρθρο 10

1. Η αρμόδια αρχή του Κράτους μέλους όπου βρίσκεται ο παραλήπτης, ίδρυμα ή οργανισμός, αποφασίζει άμεσα επί της προβλεπόμενης στο άρθρο 9 αιτήσεως.

2. Η αρχή αυτή επιτρέπει την ατελή εισαγωγή των εν λόγω οργάνων και συσκευών μόνον εφόσον αποδεικνύεται ότι η δωρεά που απευθύνεται στον παραλήπτη, ίδρυμα ή οργανισμό, στερείται πράγματι κάθε εμπορικού χαρακτήρα από της πλευράς του δωρητή.

3. Όταν η αρμόδια αρχή του Κράτους μέλους όπου βρίσκεται ο παραλήπτης, ίδρυμα ή οργανισμός, δεν έχει τη δυνατότητα να εκιμήσει, βάσει των πληροφοριών που διαθέτει, αν το όργανο ή η συσκευή, για το οποίο συζητείται απαλλαγή, πρέπει να θεωρείται ή όχι σαν επιστημονικό, εφαρμόζεται η προβλεπόμενη στο άρθρο 7 παράγραφος 2 έως 7 διαδικασία.

Άρθρο 11

Οι διατάξεις των άρθρων 9 και 10 εφαρμόζονται, τηρουμένων των αναλογιών, στα εργαλεία για τη συντήρηση, τον έλεγχο, την ολκομέτρηση ή την επισκευή οργάνων ή συσκευών επιστημονικών που έχουν εισαχθεί ατελώς, βάσει του άρθρου 56 του βασικού κανονισμού.

ΤΙΤΛΟΣ V

ΕΙΔΙΚΕΣ ΔΙΑΤΑΞΕΙΣ ΠΕΡΙ ΑΤΕΛΟΥΣ ΕΙΣΑΓΩΓΗΣ ΑΝΤΑΛΛΑΚΤΙΚΩΝ, ΣΤΟΙΧΕΙΩΝ Ή ΕΙΔΙΚΩΝ ΕΞΑΡΤΗΜΑΤΩΝ Ή ΕΡΓΑΛΕΙΩΝ, ΒΑΣΕΙ ΤΟΥ ΑΡΘΡΟΥ 53 ΤΟΥ ΒΑΣΙΚΟΥ ΚΑΝΟΝΙΣΜΟΥ

Άρθρο 12

Κατά την έννοια του άρθρου 53 στοιχείο α) του βασικού κανονισμού ως «ειδικά εξαρτήματα» νοούνται τα είδη τα οποία έχουν επινοηθεί ειδικά για να χρησιμοποιούνται με συγκεκριμένο όργανο ή συσκευή επιστημονική, προκειμένου να βελτιωθεί η απόδοση ή οι δυνατότητες χρησιμοποιήσεώς τους.

Άρθρο 13

Προκειμένου να επιτύχει ατελή εισαγωγή είτε ανταλλακτικών, στοιχείων ή ειδικών εξαρτημάτων, είτε εργαλείων, βάσει του άρθρου 53 του βασικού κανονισμού, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος εκπρόσωπός του, οφείλει να καταθέσει αίτηση στην αρμόδια αρχή του Κράτους μέλους, όπου βρίσκεται το ίδρυμα ή ο οργανισμός αυτός.

Η αίτηση αυτή συνοδεύεται από όλα τα πληροφοριακά στοιχεία, τα οποία κρίνονται απαραίτητα από την αρμόδια αρχή, προκειμένου να καθορισθεί αν συντρέχουν οι προβλεπόμενες στο άρθρο 53 του βασικού κανονισμού προϋποθέσεις.

Άρθρο 14

1. Με την επιφύλαξη της διατάξεως της παραγράφου 2, η αρμόδια αρχή του Κράτους μέλους όπου βρίσκεται ο παραλήπτης, ίδρυμα ή οργανισμός αποφασίζει αμέσως για την προβλεπόμενη στο άρθρο 13 αίτηση. 2. Η διαδικασία που καθορίζεται στο άρθρο 7 παράγραφοι 2 έως 7 εφαρμόζεται, τηρουμένων των αναλογιών, όταν η αρμόδια αρχή του Κράτους μέλους όπου βρίσκεται ο παραλήπτης, ίδρυμα ή οργανισμός, δεν έχει τη δυνατότητα να βεβαιώσει:

- ότι το όργανο ή η συσκευή για το οποίο προορίζονται είτε τα ανταλλακτικά, τα στοιχεία ή τα ειδικά εξαρτήματα, είτε τα εργαλεία, τα οποία αποτελούν αντικείμενο της προβλεπόμενης στο άρθρο 13 αιτήσεως, θα ηδύνατο να τύχει της ατελείας, αν αυτό εισήγετο σήμερα στην Κοινότητα,

- ότι εργαλεία ισοδύναμα με εκείνα για τα οποία ζητείται η απαλλαγή δεν κατασκευύζονται επί του παρόντος στην Κοινότητα.

Άρθρο 15

Οι διατάξεις του άρθρου 8 εφαρμόζονται στις εγκρίσεις ατελούς εισαγωγής που χορηγούνται βάσει του άρθρου 53 του βασικού κανονισμού.

ΤΙΤΛΟΣ VI

ΔΙΑΤΑΞΕΙΣ ΣΧΕΤΙΚΕΣ ΜΕ ΤΗΝ ΠΛΗΡΟΦΟΡΗΣΗ ΤΗΣ ΕΠΙΤΡΟΠΗΣ ΚΑΙ ΤΩΝ ΚΡΑΤΩΝ ΜΕΛΩΝ

Άρθρο 16

1. Καθε Κράτος μέλος κοινοποιεί στην Επιτροπή τον πίνακα των οργάνων, των συσκευών, των ανταλλακτικών, των στοιχείων, των εξαρτημάτων και εργαλείων, των οποίων η τιμή ή δασμολογητέα αξία υπερβαίνει τις 3 000 λογιστικές ευρωπαϊκές μονάδες και των οποίων έχει επιτραπεί η ατελής εισαγωγή βάσει των διατάξεων του άρθρου 7 παράγραφος 1 ή του άρθρου 14 παράγραφος 1.

Ο πίνακας αυτός περιέχει την ακριβή εμπορική περιγραφή των απαριθμουμένων στην προηγούμενη παράγραφο αντικειμένων, όπως και μνεία της κλάσεως ή της διακρίσεως του Κοινού Δασμολογίου που αναφέρεται στην αίτηση. Περιέχει επιπλέον, την ένδειξη του ή των κατασκευαστών, της ή των χωρών καταγωγής και της τιμής ή δασμολογητέας αξίας των εν λόγω αντικειμένων.

2. Η προβλεπόμενη στην παράγραφο 1 κοινοποίηση πραγματοποιείται κατά τη διάρκεια του πρώτου και τρίτου τριμήνου κάθε χρόνου για τα εν λόγω αντικείμενα για τα οποία έχει χορηγηθεί έγκριση ατελούς εισαγωγής που εκδόθηκε κατά τη διάρκεια του προηγουμένου εξαμήνου. Εντούτοις, τα Κράτη μέλη μπορούν να προβούν σ' αυτή την κοινοποίηση για συντομότερες περιόδους.

3. Η Επιτροπή κοινοποιεί τους πίνακες στα Κράτη μέλη.

Άρθρο 17

1. Κάθε Κράτος μέλος κοινοποιεί, επίσης, στην Επιτροπή πίνακα των οργάνων και συσκευών των οποίων έχει εγκρίνει την ατελή εισαγωγή, βάσει του άρθρου 10. Ο πίνακας αυτός περιέχει το όνομα ή την εταιρική επωνυμία και τη διεύθυνση του κατασκευαστή, την ακριβή εμπορική περιγραφή των εν λόγω αντικειμένων, όπως και τη μνεία της δασμολογικής κλάσεως και της διακρίσεως του Κοινού Δασμολογίου που αναφέρεται στην αίτηση της ατέλειας.

2. Η προβλεπόμενη στην παράγραφο 1 κοινοποίηση πραγματοποιείται κατά τη διάρκεια του πρώτου και τρίτου τιμήνου κάθε έτους για τα εν λόγω αντικείμενα τα οποία δικαιολόγησαν τη χορήγηση ατέλειας κατά τη διάρκεια του προηγούμενου εξαμήνου. Εντούτοις, τα Κράτη μέλη μπορούν να προβούν σ' αυτή την κοινοποίηση για συντομότερες περιόδους.

3. Η Επιτροπή κοινοποιεί τους πίνακες στα Κράτη μέλη.

Άρθρο 18

Οι προβλεπόμενοι στα άρθρα 16 και 17 πίνακες αποτελούν αντικείμενο περιοδικής εξετάσεως στα πλαίσια της Επιτροπής Τελωνειακών Ατελειών.

ΤΙΤΛΟΣ VII

ΤΕΛΙΚΕΣ ΔΙΑΤΑΞΕΙΣ

Άρθρο 19

Ο κανονισμός (ΕΟΚ) αριθ. 2784/79 καταργείται.

Άρθρο 20

Ο παρών κανονισμός αρχίζει να ισχύει την 1η Ιουλίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Βρυξέλλες, 29 Ιουλίου 1983,

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 105 της 23. 4. 1983, σ. 1.

(2) ΕΕ αριθ. L 184 της 15. 7. 1975, σ. 1.

(3) ΕΕ αριθ. L 318 της 13. 12. 1979, σ. 32.